cyanic-selkie/wikianc huggingface dataset:
Lordi Dunmoren sota
Point Pleasantin taistelu
Ratkaiseva taistelu käytiin 10. päivänä lokakuuta 1774 Kanawha- ja Ohiojoen yhtymäkohdassa Point Pleasantissa. Ennen taistelun alkua vihollisjoukot tulivat varhain aamuyöllä lautoilla ja kanooteilla yli Ohiojoen. Cornstalk ja Logan johtivat yhdessä intiaanien armeijaa, johon eri arvioiden mukaan kuului 700–800 soturia. Heidän suunnittelemansa yllätyshyökkäys tiheästä metsästä virginialaisten leiriin ei kuitenkaan onnistunut, sillä aikaisin aamulla riistanpyyntiin lähteneet metsästäjät havaitsivat intiaanien liikkeet. Saatuaan varoituksen lähestyvistä intiaaneista eversti Andrew Lewis luuli metsästäjien havainneen pienen shawneiden tiedustelujoukon. Sen vuoksi hän lähetti vain kaksi 150 miehen erillisosastoa intiaaneja vastaan. Hänen itsensä komentama osasto eteni avoimen maaston läpi kohti metsää, ja toinen osasto kiersi Ohiojoen rantatörmää pitkin.
Samarran kulttuuri
Samarra
Jotkut Samarran kulttuurin löytöpaikat Yarim Tepe, Hassuna, tell Shamshara olivat 200 mm sademäärärajan pohjoispuolella, missä sadeviljely oli mahdollista. Choga mami oli aivan rajalla. Mutta Samarra, Sawwan ja Baghouz olivat selvästi kuivalla, alle 200 mm alueella, jokien vieressä, missä viljeltiin keinokastelulla. Maanviljely levisi asteittain etelään kohti Mesopotamian "niskaa", joko väestö siirtyi sinne tai matalatiheyksinen ihmisväestö alkoi viljellä maata.
Metsästys ja villikasvien keräily oli vielä huomattavaa, mutta maanviljelyllä näitä suurempi merkitys. Pellavan ja linssien viljely viittaa yksinkertaiseen keinokasteluun (tällä alueella) ja kanavia on myös löydetty. Asutus oli myös siirtynyt sadeviljelyrajan eteläpuolelle. Kastelu sitoo viljelijänsä paikoilleen, koska kastelukanavien kaivaminen vaatii suuren työmäärän. Se luo pysyvän asutuksen, ja ehkä myös maanomistusta, ja luultavasti suurempaa haavoittuvuutta hyökkäykselle ja yhteistä puolustusta, muttei välttämättä voimakasta johtoa. Monissa kylissä oli muutama sata ihmistä. Kaudella oli erikoistuneita käsityöalan ammattimiehiä, ja ylellisyystavaroiden kauppa kasvoi. Kauden sinetit viittaavat yksityiseen omistukseen.
Samarran keramiikka tehtiin "tournettella" eli "hitaalla pyörällä". Viljeltiin emmer- ja leipävehnää, kaksi- ja kuusirivistä ohraa, pidettiin lampaita, vuohia, nautoja, sikoja ja hieman kalastettiin.
Samarra-kauden neliömäisissä sisäpihan ympärille rakennetuissa taloissa oli monia huoneita, ulkoisia tukipylväitä jotka tukivat nurkkia, ja joista tuli myöhemmin koristeita. Oli viljavarastoja, uuneja ja savenpolttouuneja.
Samarran asutuskeskus oli suurin, kooltaan 6 ha ja noin 1000 asukasta. Kulttuuriin liittyvät leimasinetit kuten Halafissa. Kuparia oli tuotu tänne hiukkasen kaukaa. Samarrasta on löydetty sylinterisinettejä, saviastioissa mahdollisesti tekijän nimi (ammatillista erilaistumista) ja merkkejä laajasta kaupasta - pieniä määriä kuparia oli ostettu kaukaa.
Tell es-Sawwanin temppeli tältä ajalta käsitti 17 huonetta. Muuten hautaukset ja rakennukset viittaavat tasa-arvoon, paitsi yksi, ehkä päällikön hauta. Jotkut Samarra-kauden löytöpaikat linnoitettuja, linnoitukset on tehty laajalla yhteistyöllä. Tämä viittaa sotiin. Paikasta on löydetty monia savipalloja - mahdollisesti lingon ammuksia. Sawwanin ympärillä on vallihauta vaiheessa I. Muuri rakennettiin myöhemmin noin 5400 eaa. kaupungin kerrostumaan III. L-mutkan tekevä sisäänkäynti mahdollisti saapujien tulittamisen ylhäältä muureilta. Sawwanissa viljeltiin vehnää, ohraa ja linssejä kasvetlviljelyllä, sekä pidettiin vuohia ja lampaita. myös kalastettiin ja joskus metsästettiin. Alabasteri-astioita, karneolihelmiä, turkoosia.
Choga Mamista jonka ala on 6 ha ja jossa 1000 asukasta on löydetty myös puolustustorni sisäänkäynnin läheltä ja L:n muotoinen puolustussisäänkäynti, niin kuin myöhäisestä Sawwanista kerrostumasta. Choga Mamista on löydetty massiivinen mutatiilitorni.
Linnoittaminen ja temppeli viittaavat jonkinnäköiseen ainakin tilapäisesti toimineeseen johtoon.
Saint-Amand-de-Coly
Saint-Amand-de-Coly [sɛ̃tamɑ̃dkɔli‎] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 395. Saint-Amand-de-Coly kuuluu departementissaan Vallée de l’Hommen kantoniin Sarlat-la-Canédan arrondissementissa.
Lordi Dunmoren sota
Point Pleasantin taistelu
Intiaanit olivat jakaantuneet pieniin ryhmiin ja käyttivät suojanaan puita ja pensaita. Monet heistä olivat aseistautuneet ranskalaisilta kauppiailta hankituilla piilukkoisilla musketeilla. Päästyään metsään eversti Lewisin osasto sai vastaansa kolme nopesti toisiaan seuraavaa yhteislaukausta. Vaikka aseet olivat epätarkkoja, hyökkääjien laukaukset saivat Lewisin osaston hajalle. Shawneiden ja heidän liittolaistensa tärkein tehtävä oli pyrkiä estämään erillisosastojen liittyminen toisiinsa. Silminnäkijähavaintojen mukaan intiaanit taistelivat raivokkaasti ja heidän sotatrategiansa oli erinomainen. Virginialaisten värvättyjen haluttomuus totella muiden kuin omien upseerien määräyksiä vaikeutti puolustuslinjan rakentamista, ja tämän seurauksena molemmat taisteluosastot vetäytyivät. Itse taisteluun osallistui vain 300–400 virginialaista muiden vältellessä taistelua puiden suojassa.
RN Folgore (1886)
RN Folgore oli Italian kuninkaallisen laivaston vuonna 1886 vesillelaskettu Folgore-luokan torpedoristeilijä.
Lordi Dunmoren sota
Point Pleasantin taistelu
Yhteenotto kesti auringonnoususta auringonlaskuun. Hämärän tullen intiaanit aloittivat vetäytymisen. Taistelussa kaatui tai haavoittui vakavasti 75 virginialaista, ja lievemmin haavoittuneita oli noin 140. Intiaanien menetyksistä ei ole tarkkoja lukuja, sillä he veivät suurimman osan kaatuneista ja haavoittuneista mukanaan. Joitakin maastoon haudattuja ja piilotettuja ruumiita löytyi. Joidenkin arvioiden mukaan intiaanien tappiot olivat vastapuolta suuremmat.
BPG
BPG (Better Portable Graphics) on Fabrice Bellardin tekemä kuvien pakkausstandardi, joka suunniteltiin tarkoituksena syrjäyttää ikääntynyt JPEG-standardi. Bellard suunnitteli BPG:n Mozillan tutkimuksen pohjalta, jossa todettiin HEVC:in olevan tehokkain kuvien pakkaustapa. BPG perustuu avoimeen HEVC/H.265-koodekin versioon ja tukee häviötöntä sekä häviöllistä pakkausta. Se julkaistiin vuonna 2014.
Javier Aguirre
Javier Aguirre Onaindía (s. 1. joulukuuta 1958 México, Meksiko) on meksikolainen jalkapallovalmentaja ja entinen keskikenttäpelaaja. Maaliskuusta 2022 lähtien hän on valmentanut espanjalaista Mallorcaa. Aguirre on aikaisemmin valmentanut muun muassa Meksikon, Japanin ja vuosina 2018–2019 Egyptin maajoukkueita.
Lordi Dunmoren sota
Rauhansopimus
Mingot eivät hyväksyneet rauhansopimuksen ehtoja, vaan aikoivat vankien luovuttamisen sijaan paeta Isoillejärville vangit mukanaan. Heidän aikeensa tulivat kuitenkin ilmi ja yli 200 sotilasta lähetettiin heidän kyliinsä estämään pakoa. Välikohtaus muodostui aseelliseksi yhteenotoksi, mutta lopulta mingot antautuivat ja suostuivat sopimuksen ehtoihin. Rauha avasi maat uusille siirtolaisille ja maankeinottelijoille. thumb|Siirtomaavaluuttaa Virginiasta vuodelta 1773 Rauhansopimuksen jälkeen shawneet jakaantuivat kahteen mielipiteiltään eriävään leiriin. Cornstalkin johtamat ryhmät halusivat elää rauhassa uudisasukkaiden kanssa, kun taas Blue Jacketin alaisina toimivat shawneet kannattivat edelleen sotaa Englannin siirtokuntia ja myöhemmin Yhdysvaltoja vastaan.
Samarran kulttuuri
Samarra
Samarran kulttuuri vallitsi noin 6900–5800 kalenterivuotta eaa. eli 5500 – 4900 eaa. (radiohiilivuotta Pohjois-Mesopotamiassa, Lähi-idän neoliittisen kehityssarjan "vaiheessa 5 ja 6". Joidenkin tietojen mukaan kulttuuri olisi saanut vaikutteita Iranin Zagrosvuorten Kermanshahin kulttuurista 7500–6900/7500–5600 radiohiilivuotta eaa., johon liittyi mm. Tepe Guran, Sarab, Ganj Dareh. Keinokastelua oli samaan aikaan myös Catal Houykissa Turkissa.
Lordi Dunmoren sota
Rauhansopimus
Lordi Dunmoren sodan lopputulokseen suuren panoksensa antoivat irokeesit ja cherokeet, jotka sodan taustalla ajoivat omia kansallisia etujaan. Irokeesit estivät vaikutusvallallaan pohjoisten heimojen liittymisen shawneihin ja cherokeet puolestaan tekivät saman etelässä.
Saint-Amand-de-Coly
Chironde-joen varrella sijaitseva Saint-Amand-de-Coly kuuluu kauneimpien ranskalaiskylien järjestöön Les Plus Beaux Villages de France. Siihen kuuluu yhdeksän muutakin Dordognen kylää.
Javier Aguirre
Ura
Pelaajana Aguirre edusti Américaa, Guadalajaraa ja espanjalaista Osasunaa. Kansainvälisellä tasolla hän kuului Meksikon joukkueeseen kotimaaperällä pelatuissa vuoden 1986 maailmanmestaruuskilpailuissa.
RN Folgore (1886)
Valmistus
Benedetto Brinin suunnittelema alus tilattiin Castellammare di Stabiasta Regio Cantiere di Castellammare di Stabialta. Alus laskettiin vesille 29. syyskuuta 1886 ja se liitettiin laivastoon 16. helmikuuta 1887.
Jens Lehmann
Maajoukkueura
Lehmann pelasi ensimmäisen maaottelunsa vuonna 1998 Omania vastaan. Lehmannilla on ollut vaikea työ syrjäyttää Saksa-ikoni Oliver Kahn maajoukkueessa ja tästä syystä hän onkin usein ollut joukkueensa kakkosmaalivahtina. Jopa pienenä yllätyksenä pidettiin, että Saksan valmentaja Jürgen Klinsmann valitsi Lehmannin Saksan ykkösmaalivahdiksi vuoden 2006 MM-kotikisoihin. Saksa voitti kisoissa pronssia. Lehmann oli myös Saksan ykkösvahti EM-kisoissa 2008. Saksa voitti silloin EM-hopeaa.
Javier Aguirre
Ura
Valmentajana Aguirre on kotimaassaan valmentanut Atlantea ja Pachucaa, joista jälkimmäinen voitti hänen alaisuudessaan talvimestaruuden vuonna 1999. Vuonna 2001 Aguirre valittiin Meksikon maajoukkueen päävalmentajaksi. Hän luotsasi joukkueen menestyksekkäästi läpi karsintojen vuoden 2002 maailmanmestaruuskilpailuihin, joissa Meksiko voitti oman alkulohkonsa, mutta putosi neljännesvälierissä Yhdysvalloille.
Vuodet 2002–2006 Aguirre valmensi pelaajanakin edustamaansa Osasunaa. Aguirren viimeisellä kaudella seura sijoittui Primera Divisiónin neljänneksi ja sai näin ensimmäistä kertaa historiassaan paikan Mestarien liigassa kaudella 2006–2007. Samaiseksi kaudeksi Aguirre itse siirtyi Espanjan pääkaupungin Atlético de Madridiin. Kaudella 2007–2008 joukkue sijoittui hänen valmennuksessaan sarjan neljänneksi, joka oli sen paras sijoitus sitten mestaruuskauden 1995–1996. Sijoitus myös oikeutti paikkaan Mestarien liigassa, jonka karsinnoista ja lohkovaiheesta joukkue selviytyi pudotuspeleihin. Aguirre joutui kuitenkin väistymään tehtävästään helmikuussa 2009 joukkueen pelattua voitoitta koko alkuvuoden. Hänet korvasi seuran entinen maalivahti Abel Resino.
Aguirre palasi Meksikon maajoukkueen päävalmentajaksi kesken jalkapallon MM-karsintoja huhtikuussa 2009. Hän korvasi potkut saaneen Sven-Göran Erikssonin. Aguirren johdolla Meksiko sijoittui lopputurnauksen alkulohkossa toiseksi Uruguayn jälkeen. Neljännesvälierissä se kuitenkin hävisi Argentiinalle 3-1 ja Aguirren kohtalona oli toistamiseen pudota joukkueineen toisella kierroksella. Ottelun avausmaali jäi puhuttamaan, sillä Carlos Tevez oli selkeästi paitsioasemassa, mutta ottelun erotuomari Roberto Rosetti hyväksyi maalin. Aguirre ei kuitenkaan ottelun jälkeen teilannut tuomaristoa, vaan valitteli joukkueen virheitä muissa maalitilanteissa. Pian putoamisen jälkeen Aguirre ilmoitti jättävänsä maajoukkuevalmentajan tehtävät.
Jens Lehmann
Maajoukkueura
Lehmann pelasi kaikkiaan 61 A-maaottelua.
BPG
Samalla kuvanlaadulla olevan kuvan BPG pakkaa noin puoleen JPEG:n tiedostokoosta. BPG tukee 14-bittistä väritarkkuutta ja alfa-kanavaa (läpinäkyvyyttä). Kuvan purussa voidaan käyttää laitteiden rautakiihdytystä, mikä auttaa etenkin mobiililaitteissa.
Lordi Dunmoren sota
Rauhansopimus
Sota tuli maksamaan Virginialle siirtomaavaluuttana lähes 350 000 Englannin puntaa.
Dorothy Hansine Andersen
thumb|Dorothy Andersen Dorothy Hansine Andersen (15. toukokuuta 1901 – 3. maaliskuuta 1963 ) oli yhdysvaltalainen lastenlääkäri ja patologi. Andersen kuvasi ensimmäisenä kystisen fibroosin. Hän tutki myös ravitsemustiedettä.
Andersen valmistui John Hopkinsin yliopistosta vuonna 1926. Hän tutki kystistä fibroosia 1940-luvulla ja kehitti diagnostisen testin siihen. Hänen mukaansa on nimetty myös glykogeenin varastoitumissairauksiin kuuluva Andersenin tauti, jonka hän kuvasi ensimmäisenä vuonna 1956.
BPG
Selaimet saavat BPG-tuen JavaSriptillä toteutetulla ilmaisella dekooderilla.
Javier Aguirre
Ura
Marraskuun puolivälissä 2010 Aguirre palasi Espanjaan Primeran jumbojoukkue Real Zaragozan päävalmentajaksi. Meksikolainen nosti Zaragozan hitaasti, mutta varmasti pois putoamiskamppailusta ja seura oli lopulta Primerassa 13:s. Kausi 2011/12 jatkui odotuksia heikommin ja Zaragoza vajosi putoamiskamppailuun jo syksyllä. Lopulta Aguirre sai potkut vuoden 2011 lopulla Zaragozan ollessa liigan jumbosijalla.
Joulukuussa 2012 Aguirresta tuli La Ligan jumbona majailleen RCD Espanyolin päävalmentaja. Meksikolaisvalmentajan opit purivat seuraan ja kevään loistavien esitysten myötä Espanyol nousi liigassa sijalle 12 ja säilytti kirkkaasti sarjapaikkansa. Kaudella 2013/14 Espanyolin peliesitykset olivat vaisuja ja lopulta joukkue hyytyi La Ligan sijalle 14. Kauden jälkeen seura erotti Aguirren.
Heinäkuussa 2014 Aguirresta tuli Japanin maajoukkueen päävalmentaja. Meksikolaisen johdolla Japani eteni puolivälieriin Aasian mestaruuskisoissa 2015, kunnes putosi Arabiemiraateille rangaistuspotkukilpailussa. Aguirren pestiä Japanin valmentajana varjosti hänen Real Zaragozan aikoihin liittynyt sopupelitutkinta ja lopulta liitto erotti Aguirren helmikuussa 2015.
Kesällä 2015 Aguirre jatkoi uraansa abudhabilaisen Al-Wahdan päävalmentajana. Aguirre luotsasi seuran Arabiemiirikuntien liigacupin mestariksi kaudella 2015/16 ja President´s Cupin mestariksi kaudella 2016/17. Hän jätti seuran toukokuun lopussa 2017.
Elokuussa 2018 Aguirresta tuli Egyptin maajoukkueen päävalmentaja. Egyptin pudottua Afrikan mestaruusturnauksesta 2019 pudotuspelien 1. kierroksella erotti maan jalkapalloliitto Aguirren heinäkuussa 2019.
Marraskuussa 2019 Aguirre palasi valmentamaan Espanjaan, kun hänestä tuli La Ligan CD Leganésin päävalmentaja. Leganés putosi kauden päätteeksi liigasta ja Aguirre jätti seuran.
Joulukuussa 2020 Aguirresta tuli meksikolaisen Monterreyn päävalmentaja. Aguirre luotsasi Monterreyn CONCACAF Champions Leaguen mestariksi 2021. Seura sijoittui myös viidenneksi FIFA Club World Cupissa. Meksikon liigassa Monterreyn kausi 2022 alkoi heikosti ja seurajohto erotti hänet helmikuussa 2022.
Maaliskuussa 2022 Aguirre palasi jälleen Espanjaan, kun La Ligan putoamiskamppailuun juuttunut RCD Mallorca palkkasi hänet päävalmentajakseen.
Saint-Jean-de-Côle
Saint-Jean-de-Côle on Ranskan kunta Uuden-Akvitanian alueella Dordognen departementin pohjoisosassa. Kunnan asukasluku vuonna 2014 oli 368. Saint-Jean-de-Côle kuuluu departementissaan Thiviersin kantoniin Nontronin arrondissementissa.
Saint-Jean-de-Côle kuuluu kauneimpien ranskalaiskylien järjestöön Les Plus Beaux Villages de France. Siihen kuuluu yhdeksän muutakin Dordognen kylää.
Liljeholmen (kaupunginosa-alue)
thumb|250px|Liljeholmenin sijainti Tukholmassa.
Liljeholmen on Tukholman kunnan entinen kaupunginosa-alue. Se sijaitsi kunnan eteläosassa (söderort). Kaupunginosa-alue lakkasi olemasta 1. tammikuuta vuonna 2007, kun se ja Hägerstenin kaupunginosa-alue yhdistettiin uudeksi Hägersten-Liljeholmenin kaupunginosa-alueeksi.
Liljeholmenin pinta-ala oli 6,83 km². Vuonna 2004 siellä oli 30 450 asukasta. Liljeholmenin kaupunginosa-alueeseen kuuluivat seuraavat kaupunginosat: Liljeholmen, Aspudden, Gröndal, Midsommarkransen ja Västberga sekä pieni osa Hägerstenistä.
Liljeholmen borough Liljeholmen (stadsdelsområde)
Franco Columbu
pienoiskuva|Franco Columbu Franco Columbu (7. elokuuta 1941 Ollolai, Sardinia – 30. elokuuta 2019 ) oli italialais-yhdysvaltalainen kehonrakentaja ja näyttelijä. Hän oli noin 165 sentin pituinen ja painoi noin 90 kiloa.
Franco Columbu aloitti urheilu-uransa nyrkkeilijänä ja siirtyi myöhemmin voimanostajaksi ja kehonrakentajaksi, jonka aikana hän ystävystyi Arnold Schwarzeneggerin kanssa. Columbu voitti Mr. Olympia-tittelin vuosina 1976 ja 1981. Hän oli myös aikansa vahvimpia miehiä ja piti hallussaan useita voimanoston maailmanennätyksiä. Koulutukseltaan hän on kiropraktiikan tohtori. Hän toimi myös näyttelijä Sylvester Stallonen valmentajana tämän valmistautuessa Rambo-elokuvien rooliinsa.
Columbu esitti cameoroolin tulevaisuudessa toimivana tuhoojarobottina elokuvassa Terminator.
The Decemberists
The Decemberists on viisihenkinen indie-folkrockyhtye Portlandista, Yhdysvalloista. Orkesterin ensimmäinen EP Five Songs julkaistiin omakustanteena vuonna 2001. Yhtyeen uusin tuotos ja kuudes täyspitkä albumi The King Is Dead julkaistiin 2011 Capitol Recordsilla.
DEC Alpha
thumb|250px|DEC Alpha -prosessori Alpha AXP (myös DECchip, DEC Alpha tai pelkkä Alpha) on Digital Equipment Corporationin 1990-luvulla kehittämä RISC-suoritinarkkitehtuuri, joka suunniteltiin VAX-arkkitehtuurin seuraajaksi DEC:n työasema- ja palvelinkoneisiin. DEC:n UNIX- ja VMS -koneiden lisäksi Alphaa käytettiin useimmissa Crayn 1990-luvun supertietokoneissa. Alpha kilpaili myös X86-arkkitehtuurin kanssa työasemissa.
Historia
Alpha suunniteltiin korvaamaan Digitalin käyttämät MIPS-suorittimet ja Digitalin aiempi VAX-arkkitehtuuri. Se suunniteltiin käytettäväksi pitkälle ajalle siinä ei ole erikoiskäyttöisiä rekistereitä.
Alpha-suorittimet olivat ilmestymisensä aikaan vuonna 1992 maailman nopeimpia mikroprosessoreita. Ne olivat alusta alkaen 64-bittisiä ja voimakkaasti käskytasolla rinnakkaistavia, ja ne toimivat suhteellisen korkealla kellotaajuudella: esimerkiksi ensimmäinen Alpha-suoritin, 21064 (joka esiteltiin marraskuussa 1992) oli tarkoitettu käytettäväksi 200 MHz taajuudella, kun Intelin nopein suoritin tuolloin oli 66 MHz:n i486. Alphaa pidettiinkin merkittävimpänä haastajana Intelin suorittimille. Vuonna 1999 Alpha ylitti ensimmäisenä suorittimena 1 GHz:n kellotaajuuden haamurajan.
Alphalle oli saatavilla Digitalin VMS-käyttöjärjestelmä ja Unix-tyyppisiä käyttöjärjestelmiä kuten System V, OSF/1 ja BSD. DEC 3000 -työasemat Alpha-suorittimella maksoivat ylöspäin.
Windows NT:n ja VMS:n yhtäläisyyksien vuoksi Microsoft maksoi Digitalille 65 – 100 miljoonaa dollaria ja NT:lle lisättiin tuki Alpha-suorittimelle sekä osapuolet tekivät promootio- ja koulutussopimuksia.
Windows NT 4.0 käännettiin Alphalle ja DEC valmisti suorittimen pohjalta halpoja PC:n korvaajaksi tarkoitettuja tietokoneita, kuten DEC Multian. Laitteet eivät kuitenkaan menestyneet, koska suorittimet eivät emuloineet X86-koodia kovin nopeasti.
DEC:n ja Intelin välillä oli myös pitkä oikeudenkäynti patenteista. Syksyllä 1997 yhtiöt päätyivät sopimukseen, jonka mukaan ne ristiinlisensoivat patenttinsa ja Intel ostaa DEC:n Alphoja valmistavan Fab 6 -tehtaan. Yhdysvaltain kilpailuviranomaiset kuitenkin puuttuivat kauppaan ja pakottivat DEC:n lisensoimaan Alphan tekniikan muille yrityksille (esimerkiksi Samsung Electronicsille, AMD:lle ja IBM:lle). DEC:lle jäi Alphan tuotekehitys, lisensointi ja sertifiointi ilman omaa valmistuskapasiteettia.
Compaq osti DEC:n vuonna 1998 ja Hewlett-Packard puolestaan Compaqin vuonna 2002. HP lopetti Alphan kehittämisen ja markkinoinnin kuten se teki myös oman PA-RISC-suorittimensa suhteen, tarkoituksenaan siirtyä HP:n ja Intelin kehittämään IA-64- tai Itanium-prosessoriarkkitehtuuriin. Kaikki Alphan tekniikka ja oikeudet (piireistä ja kääntäjistä suunnitteluryhmään asti) myytiin Intelille. Osa Alphaa kehittäneistä insinööreistä siirtyi AMD:lle Compaqin ostettua DEC:in. Alphan peruja olivat AMD Athlon E6:n väylä sekä monisäikeistys, joka otettiin käyttöön myös Pentium 4:ssa ja AMD Opteronissa.
Viimeiset Alpha-suorittimet julkaistiin vuosina 2003 (21364 eli EV7) ja 2004 (1,3 GHz:n EV7z).
Alpha-prosessorimallit
Suoritinmalleissa ensimmäinen numero on arkkitehtuuriversio ja toinen (jos annettu) koon pienennys (kuten EV4, EV67..).
21464 (EV8) oli tuleva malli, joka peruttiin Compaqin ostettua Digitalin.
Käskykannan ominaisuuksia
Alphaa pidetään eleganttina yhdistelmänä ominaisuuksia ilman selkeitä rajoitteita myöhemmälle suorituskyvylle. Siinä ei ole juurikaan käytetty oikoteitä hyvän suorituskyvyn saamiseksi vain suorittimen kullakin versiolla, vaan käskykanta on suunniteltu alusta lähtien myös tulevaisuuden suorittimille hyvin sopivaksi.
Esimerkki Alphasta poisjätetyistä oikoteistä on viivästetty hyppy, joka löytyy kaikista muista saman aikakauden RISC-suorittimista. Tehokkaammilla suorittimilla hyppyä pitää viivästää enemmän, ja viiveen määrä on aina kompromissi, joka hidastaa hitaampia suorittimia ja tekee nopeammista suorittimista vaikeampia toteuttaa. Alphassa osa haarautumisista voidaan välttää hyppykäskyjen tavoin ehdollisella move-käskyllä.
Alpha suunniteltiin ilman käskyä jakolaskulle koska se on vaikea liukuhihnalla toteutettavaksi.
Alphassa on tuki PALcode (Privileged Architecture Library) kutsuille, jotka ovat joukko makroja Alphan käskykannalla toteututettuna mikrokoodia vastaavalla tavalla.
Alphassa on 32 yleiskäyttöistä sekä 32 liukulukurekisteriä. Liukulukuyksiköllä on VAX-yhteensopivuustila.
Motion Video Instructions (MVI)
Motion Video Instructions (MVI) on SIMD-tyyppinen laajennus käskykantaan.
Käyttöjärjestelmätuki
Prosessoria tukevat mm. seuraavat käyttöjärjestelmät:
Mentor
Mentor voi viitata ainakin seuraaviin:
Thomas Raggi
Thomas Raggi (s. 18. tammikuuta 2001 Rooma, Italia) on italialainen muusikko ja säveltäjä. Raggi on tunnettu muun muassa Måneskin-yhtyeen kitaristina. Vuonna 2017 yhtye sijoittui Italian X Factor -ohjelmassa toiseksi, ja nousi kansainväliseen suosioon voitettuaan vuoden 2021 Euroviisut.
Yksityiselämä
Thomas Raggi syntyi Roomassa kristilliseen perheeseen. Raggin isä toimii yrittäjänä ja hänen äitinsä kotiäitinä. Raggi aloitti kitaran soittamisen nuoressa iässä. Hän suoritti Liceo Scientifico J.F Kennedyn koulun, jonka jälkeen hän pääsi lukioon Scuola Media Gianicoloon. Tällöin Raggi aloitti kitaran soittamisen klubeilla sekä musiikkitapahtumissa. Vuonna 2016 hän oli mukana perustamassa rockyhtyettä Måneskin yhdessä lukiokavereidensa kanssa.
Faradayn induktiolaki
Faradayn lain mukaan virtasilmukkaan indusoituu jännite, kun silmukan läpi kulkeva magneettivuo muuttuu. Indusoituva jännite on suoraan verrannollinen magneettivuon \Phi_M muutosnopeuteen. Jännite indusoituu siten, että sen aikaansaama sähkövirta silmukassa pyrkii vastustamaan ulkoisen magneettikentän muutosta. Ilmiötä kuvaava yhtälö on :
Kangasjärvi (Keuruu, Karhunkylä)
Maantietoa
Järven pinta-ala on 49 hehtaaria, se on 1,5 kilometriä pitkä ja 550 metriä leveä. Järvellä ei ole kartan mukaan saaria. Sen rantaviivan pituus on 4,0 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Kitusjärven alueeseen (35.482) se kuuluu. Järven vedenpinnan korkeus on 134,3 metriä mpy.
Faradayn induktiolaki
jossa E_{ind} on indusoitunut jännite ja on magneettivuon muutos ajan suhteen.
Kirjallisuutta
Elektromagnetische Induktion
Luettelo Seinäjoen kaupunginosista
Luettelo Seinäjoen kaupunginosista ja niiden väkiluvuista.
Suurjärvi (Ruokolahti)
Maantiede
Suurjärven pituus kaakosta luoteeseen on 2,5 kilometriä. Järven kaakkoinen osa on keskistä ja luoteista osaa kapeampi. Järven itäiset lahdet ovat melko laajoja järven pinta-alaan nähden. Vähintään 10 metriä syvä vyöhyke ulottuu katkeamattomana altaan kaakkoisosasta luoteisosaan ja työntyy myös itäisen Hepolahden alueelle. Vähintään 20 syvä vyöhyke kattaa noin kuudesosan järven pinta-alasta. Syvimmät kohdat, noin 30 metriä, sijaitsevat järven keskiosassa. Länsirannalla 10 metrin syvyyskäyrä kulkee noin 15–30 metrin etäisyydellä rantaviivasta.
Suurjärven luoteisosassa sijaitsee kolme pientä saarta, joilla ei ole karttanimiä. Länsirannalla, jossa järvi syvenee melko jyrkästi, myös maasto kohoaa melko jyrkästi. Suurjärven rannoilla on harvakseltaan pientaloja.
Suurjärveen virtaa yhdeksän laskuojaa, jotka kuljettavat kiintoainesta järveen. Lisäksi järven pohjasta virtaa lähdevettä. Suurjärven ekologinen tila on hyvä (vuonna 2020), mutta järvi on metsätaloustoimille herkkä, joten sen kunnossa pitämiseksi on tehty toimenpiteitä. Suurjärven vesitilavuus on 9 725 000 kuutiometriä.
Suurjärvi (04.121.1.017) kuuluu Pihlajaveden alueeseen (04.121), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden-Kokonselän alue (04.12) ja ensimmäinen Suur-Saimaan alue (04.1). Pihlajaveden alue on järvien ja saarten mosaiikki, joka kattaa suuren osan Etelä-Savoa. Siihen kuuluu yli 400 järveksi luokiteltua vakavettä, joista yhdeksän on yli neliökilometrin laajuisia. Suurjärvi on alueen kymmenenneksi laajin järvi. Pihlajavesi on selkästi laajin, yli 700 neliökilometriä.
Tadžikistanin maantiede
Tadžikistanin maantiede kertoo Tadžikistanin maantieteeseen liittyvistä asioista. Tadžikistan sijaitsee Keski-Aasiassa ja sen ympärillä olevia valtioita ovat Uzbekistan, Kirgisia, Kiina ja Afganistan.
Maastonmuodot ja vesistöt
Valtaosa maan pinta-alasta on aavikkoa, puoliaavikkoa ja ylähköaroa, jota on vuorten rinteillä yleensä 1200 metriin saakka. Ylempänä on metsää ja vuoristoniittyjä. Maan länsiosassa on useita vuoristomassiiveja. Näihin massiiveihin kuuluvat Turkestanvuoret ja Zerevšanvuoret. Tadžikistanin alueella on myös osa Gissarvuoristosta, jossa korkeus vaihtelee 4000 metristä 5600 metriin. Maan pohjoisosassa on Kuraminvuoret, joiden korkein kohta on 3769 metriä korkealla. Pohjoisosassa on myös osa Alaivuorista ja Ferganan laaksosta. Maan itäosassa osa Pamirin vuoristosta. Amudarjajoki virtaa Afganistanin rajaseudulla. Toinen joki on 877 kilometriä pitkä Zeravšan, joka virtaa vuoristojäätiköltä kohti syvää laaksoa.
Ilmasto
Yleensä ilmasto on mantereinen, kylmä ja kuiva. Vuoristossa vuodenaikojen väliset lämpötilaerot ovat suuremmat kuin niiden välisissä laaksoissa. Vuoristossa talvella kylmimmillään on pakkasta 50°C ja kesällä lämpimillään on 20°C. Sateisinta on Gissarvuorten eteläpuolella.
Luettelo myydyimmistä albumeista
Tämä on luettelo maailman myydyimmistä albumeista. Luettelo ei ole kuitenkaan virallinen, sillä myydyistä albumeista ei ole maailmanlaajuisesti tarkkaa lukua, vaan luvut ovat arvioita. Ennen 1980-lukua julkaistujen albumien osalta luettelo ei ole täydellinen, ja se on puutteellinen myös kehitysmaiden osalta.
Rottasiilit
Varsinaisista siileistä poiketen rottasiileillä ei ole ollenkaan piikkejä ja ne muistuttavatkin enemmän alkeellisia jyrsijöitä tai päästäisiä. Rottasiileillä on pitkä kuono ja hyvin kehittyneet silmät ja korvat. Niiden pehmeä turkki on harmaanruskea tai musta. Pää on jopa kolmasosa eläinten koko pituudesta ja häntä on karvaton.
Puiden tarinoita
Puiden tarinoita on Iiro Küttnerin ja Ville Tietäväisen satukirjasarja, jossa on ilmestynyt seuraavat teokset:
RN Saetta (1887)
RN Saetta oli Italian kuninkaallisen laivaston vuonna 1887 vesillelaskettu Folgore-luokan torpedoristeilijä.
Valmistus
Benedetto Brinin suunnittelema alus tilattiin Castellammare di Stabiasta Regio Cantiere di Castellammare di Stabialta. Alus laskettiin vesille 30. toukokuuta 1887 ja se liitettiin laivastoon 16. helmikuuta 1888.
Valkealampi (Keuruu, Karhunkylä)
Valkealampi on Keski-Suomessa Keuruulla Karhunkylän lähellä sijaitseva lampi.
Maantietoa
Lammen pinta-ala on 1,2 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Kitusjärven alueeseen (35.482) se kuuluu. Lammen vedenpinnan korkeus on 135,5 metriä mpy.
CTC-menetelmä
thumb|Intian Assamin teealueella CTC-menetelmällä tuotettua [[musta tee|mustaa teetä.]] CTC-menetelmä on erityisesti mustan teen teollinen tuotantotapa, jossa teelehdet muun muassa murskataan koneellisesti pieniin osiin. Parempilaatuisen teen oikeaoppisen valmistuksen sijaan CTC:tä suositaan erityisesti halpoja teelaatuja prosessoidessa ja pussiteen tuotannossa. CTC-teetä on myydään myös irtoteenä, esimerkiksi Ceylonin teen kohdalla ja sen tunnistaa siitä, että tee on pientä ja rakeista.
Valmistusmenetelmän keksi ylitarkastaja William McKercher vuonna 1931 Intian Assamin teealueen Amgoorien teetilalla. CTC-menetelmällä hajotetuista teemurusista syntyi teejuomaa nopeammin, se oli vahvempaa ja muruset helpottivat teepussien täyttämistä.
Vuonna 2012 kiinalainen tutkijaryhmä totesi FAO:n tilastoihin nojautuen mustan CTC-teen osuudeksi maailmanlaajuisesti noin 45 prosenttia kaikesta tuotetusta teestä. Oikeaoppisella menetelmällä tuotettiin 25 prosenttia, vihreän teen ja muiden teelaatujen osuus oli 30 prosenttia. CTC-tuotannon suurmaita olivat Intia (57 % osuus CTC-teestä), Kenia (24 %), Bangladesh (4 %) ja Malawi (3 %). CTC-tee on aina rikottua tai raekooltaan pieneksi murskattua teetä, ja on yleensä laatuluokitukseltaan rikottua BOP:ta tai sitä huonompaa. Teejauheiden kaupankäyntiä ja valintaa varten CTC-teelle on myös omia laatuluokkia. Useimmiten raekooltaan pienimmät mustan teen kauppanimikkeet sisältävät lyhenteen B (Broken), F (Fannings, raekooltaan noin 1–1,5 millimetrin teehiukkasia) tai D (dust, Fannings-teelaatua pienirakeisempaa teejauhetta). Näitä täydennetään erilaisilla apulyhenteillä, kuten P (Pekoe) tai O (orange).
Lasse Männikkö
Lasse Männikkö (s. 23. helmikuuta 1974 Lapua) on entinen suomalainen jalkapalloilija. Hän oli pelipaikaltaan vasen laitapuolustaja, joka tuli tunnetuksi nopeudestaan.
Männikkö oli Sepsi-78:n kasvatteja. Hän debytoi seuran edustusjoukkueessa Kakkosessa kaudella 1994. Hän edusti kasvattajaseurassaan yhteensä neljän kauden ajan, kunnes siirtyi kaudeksi 1998 Tampereen Peli-Poikiin. Yhden Tampereella vietetyn vuoden jälkeen Männikkö palasi takaisin kotipaikkakunnalleen Ykkösessä pelanneeseen TP-Seinäjokeen. Kolmen kauden aikana hänen vastuunsa joukkueessa kasvoi ja viimeisenä vuotenaan hän pelasi joka ottelun yhtä lukuun ottamatta avauksessa TP-Seinäjoen sijoittuessa sarjassa kolmanneksi.
Liigauransa lopetettuaan Männikkö solmi alkuvuodesta 2005 kaksivuotisen sopimuksen entisen seuransa TP-Seinäjoen kanssa. Kaudella 2007 hän sai täyteen yhteensä 100 ottelua seuran edustusjoukkueessa. Kaudella 2008 Männikkö pelasi Gamlakarleby Bollklubbissa. Vuosina 2011–2012 hän oli mukana nostamassa Seinäjoen Jalkapallokerhon reservijoukkuetta Nelosesta Kakkoseen ja esiintyi myös Suomen Cupin pikkufinaalissa.
Jalkapallon ulkopuolella Männikkö on toiminut Tampereen Teatterissa eri tehtävissä vuosina 1996–2002 ja vuodesta 2008 eteenpäin. Vuonna 2014 hänet palkittiin Eino Salmelaisen säätiön tunnustuspalkinnolla työstään näyttämöpäällikkönä. Lisäksi hän on toiminut toisena lavastajana elokuvassa Kummeli V sekä apulaislavastajana elokuvassa Herra Heinämäki ja Leijonatuuliviiri.
Abisag
Abisag (hepr. אֲבִישַג; merkitys tuntematon, ehkä ’jumalallinen isä’) on Raamatun hahmo. Hänen kerrotaan olleen naimaton tyttö, josta tuli kuningas Daavidin palvelija ja seuralainen.
Raamatun kertomus
Ensimmäinen kuninkaiden kirja kertoo, kuinka Daavidista oli tullut vanha ja viluinen mies:
Daavidin kuoltua hänen vanhin elossa ollut poikansa Adonia pyysi velipuolensa Salomon äidiltä Batsebalta lupaa naida Abisag. Salomo, josta oli isänsä jälkeen tullut kuningas, oletti Adonian tavoittelevan valtaistuinta ja murhautti tämän.
Encyclopaedia Judaican mukaan jakeen 1:4 maininta siitä, ettei Daavid yhtynyt Abisagiin, viestii lukijalle, että Salomo ja Adonia olivat valtaistuimen ainoat perilliset. Mahdollinen vihjaus Daavidin raihnaisuuteen ei ole oleellinen.
Perimätieto
Jotkut ovat pitäneet Abisagia Laulujen laulun päähenkilönä, ”Sulamin neitona”. Tämän tulkinnan mukaan Sunem ja Sulam ovat sama asia.
Aggadan mukaan Abisag oli sama sunemilainen, joka tarjosi turvapaikan profeetta Elisalle. Aggada kertoo myös, ettei Abisag ollut puoleksikaan yhtä kaunis kuin Saara. Daavid ei tehnyt Abisagista laillista vaimoaan koska ei halunnut ylittää perinteistä kuninkaalle sallittua vaimojen määrää, joka oli 18. Adonian pyyntö naida Abisag osoitti, että hän tosiaan haaveili kuninkuudesta, sillä vain kuninkaalla oli oikeus avioitua edesmenneen kuninkaan palvelijan kanssa.
G-Saviour
G-Saviour on japanilais-yhdysvaltalainen Gundam-televisioelokuva.
Populaaripsykologia
Populaaripsykologia tai pop-psykologia ovat käsitteitä, joilla tarkoitetaan vakavasti otettavan psykologian ulkopuolelle kuuluvaa psykologiaa. Käsitteillä viitataan tarkoitushakuisesti ihmismieltä ja käyttäytymistä tarkasteleviin selitysmalleihin tai teorioihin, jotka perustuvat psykologiaan ja ovat saavuttaneet valtaväestössä kannatusta. Termi on usein halventava ja sillä kuvataan liikaa yksinkertaistavia, vanhentuneita, väärin ymmärrettyjä tai väärin tulkittuja psykologisia selitysmalleja.
Sosiologian dosentti Janne Kivivuoren mukaan populaaripsykologia on helppo tapa heitellä löysiä tulkintoja. Sen perusskeeman oppimisen jälkeen sitä voi soveltaa melkein mihin tahansa.
G-Saviour
Yleistä
Elokuvaa näytettiin erityistapauksena Japan Airlinesin Haneda–Honolulu-reitillä ja lyhennettynä versiona erilaisissa tapahtumissa, mutta sen varsinainen lähetys tapahtui Kidō senshi Gundamin televisiolähetysten 20-vuotisjuhlan kunniaksi 29. joulukuuta 2000 Nagoya terebi hōsō pääkanavana ANN-ketjun kanavilla nimellä ”Gundam tanjō 20-shūnen special G-Saviour” (Gundamin 20-vuotisjuhlaspesiaali G-Saviour).
Erikoisagentti Oso
Erikoisagentti Oso on The Walt Disney Companyn tuottama lastenohjelma. Se kertoo Oso-nallesta, joka on agentti, ja tämä saa joka jaksossa tehtävän auttaa jotain lasta jossain arjen askareessa, kuten esim. salaatin teossa. Osolla on myös muita agenttiystäviä. Sarjaa on esittänyt Suomessa Nelonen ja Disney Junior.
G-Saviour
Yleistä
Elokuvan teko oli japanilaiseksi televisiotuotannoksi huomattavan kallista: Pelkän trailerin valmistuskustannukset olivat 200 miljoonaa jeniä, ja televisio-ohjelman lähetykseen mennessä rahaa oli käytetty 800 miljoonaa jeniä lisää, yhteensä siis miljardi jeniä. Amerikkalaiselle televisiospesiaalille hintaluokka on kuitenkin tavallinen, ja elokuvabudjetiksi sitä voidaan pitää jopa halpana. Elokuvan erikoistehosteet teki Digital Muse, joka on työskennellyt myös mm. Star Trekin tehosteiden parissa.
Elokuva sijoittuu avaruusvuosisadan vuoteen 0223, mikä tekee siitä kaukaisimpaan tulevaisuuteen sijoittuvan avaruusvuosisatajatkumon Gundam-teoksen. Aluksi elokuvan vuoden oli tarkoitus olla ”S.C.” (space century), ja elokuvan oli tarkoitus sijoittua pohjimmiltaan samaan mutta kuitenkin periaatteessa eri jatkumoon kuin avaruusvuosisata. Lopulta se kuitenkin päätettiin sijoittaa täysin samaan jatkumoon kuin Kidō senshi Gundam.
Tällä hetkellä elokuva on viimeinen Gundam-teos, jonka teossa alkuperäisen sarjan tuottanut Nagoya tv on ollut mukana, ja se on myös viimeinen Gundam-tuotanto, jota on näytetty Terebi Asahin verkossa. Japaniksi jälkiäänitetyssä versiossa (televisio- ja DVD-versiot) on dramatisointi tehty erikseen uudelleen. Erikoisversiossa ja lähetys-/DVD-painoksessa on myös eri ääninäyttelijät.
Maan liittovaltion hajoaminen
Avaruusvuosisadan 0100-luvulla rappeutunut Maan liittovaltio päätyi lopulta vain muodollisesti olemassaolevaksi entiteetiksi Avaruuden taistelevien valtioiden aikakauden jälkeen. Avaruussiirtokuntien määrä oli moninkertaistunut avaruusvuosisadan alkuaikoihin verrattuna, mutta heikko liittovaltion hallitus ei niitä kyennyt enää hallitsemaan kuten ennen.
Avaruusvuosisadan vuonna 0217 liittovaltion hallitus otti käyttöön kovat, aseelliset keinot rauhoittaakseen toistuvat konfliktit siirtokunnissa. Siirtokunnat eivät alistuneet hallituksen toimiin, ja tuloksena oli täysimittainen sota. Vuoteen 0218 mennessä yhdistynyt liittovaltion hallitus oli käytännöllisesti katsoen lakannut toimimasta, ja siirtokunnat vaihtoivat kutsumanimensä ”asutuksiksi”. Liittovaltio ja siirtokunnat solmivat rauhan vuonna 0222, mutta liittovaltion vaikutusvalta oli tyystin kadonnut, ja siirtokunnat saavuttivat käytännössä itsenäisyyden.
Toistuvat sodat ja ympäristökatastrofit olivat kuitenkin tehneet itsevaraisen elämisen Maassa mahdottomaksi, ja entisen Maan hallinnon kannattajat kokosivat Maata lähinnä olevat Side 2:n, Side 3:n, Side 5:n ja Side 7:n yhteen ”Asutusten kongressiksi”. Kuukaupunki, Side 1 ja Side 4 vastustivat tätä kehitystä, ja perustivat puolestaan ”Asutusten vapausliittouman”. Side 6 ja rakenteilla oleva Side Gaia (Side 8) pyrkivät säilyttämään itsenäisyytensä puolueettomina.
Asutusten kongressi kokosi entiset Maan liittovaltion aseelliset joukot Kongressin armeijaksi (CONSENT) ja pyrki kasvattamaan vaikutusvaltaansa yhä suuremmaksi. Kireän tilanteen vallitessa salaseura Illuminati aloittaa toimet säilyttääkseen järjestyksen Aurinkokunnassa.
Gaian valon tapaus
Elokuvassa tapahtuvaa konfliktia nimitetään myöhemmin ”Gaian valon tapaukseksi” taistelujen tapahtumapaikka Side Gaian ja konfliktin aiheuttaneen bioluminoivan eliön mukaan. Elokuvassa nimeä ei kuitenkaan käytetä.
Juoni
Mark Curran, joka on mobile suit no. 11:llä keräämässä satoa syvänmeren viljelystutkimusaseman lähellä, pelastaa luutnantti Tim Hollowayn, jona mobile suit, Bugu, on syöksynyt mereen. Samaan aikaan mereen on pudonnut myös toinen alus, ja koska pidetään mahdollisena, että se kuuluu kongressin armeijan kapinalliselle ryhmittymälle, ottaa armeija tutkimuslaitoksen hallintaansa. Mark löytää asemalta kaksi tunkeilijaa, mutta paikalla ollut armeijan upseeri Jack Halle avaa tulen ja surmaa toisen heistä.
Seuraavana päivänä Mark tapaa armeijan järjestämissä juhlissa kenraalikuvernööri Garneaux’n, jonka pyynnöstä Mark lähtee juhlista ja suuntaa kohti laitosta, jossa henkiinjäänyt tunkeilija, Cynthia Graves, on pidätettynä. Markin tarkoituksena kysyä häneltä selvitystä tilanteeseen ja siihen, mistä tapauksessa on kyse. Cynthia näyttää Markille bioluminoivan, lämpöä säteilevän näytteen, joka voisi ratkaista Maan vyöhykettä uhkaavat ruokaongelmat. Jack ilmaantuu jälleen paikalle ja hyökkää heidän kimppuunsa tarkoituksenaan viedä näyte. Mark ja Cynthia pakenevat, ja myös Cynthian paikalle saapunut apuri ja Markin kihlattu Mimi sotkeutuvat tapahtumiin. He varastavat avaruussukkulan ja suuntaavat kohti Side 4:n siirtokuntaa (New Manhattan).
Mark ja muut jatkavat pakoa Side Gaiaan, jossa Markille esitellään tämän vanha sotilastoveri Philippe San Simeone, jonka Mark luuli kaatuneen taistelussa. Mark oli lavastanut kuolemansa ja ryhtynyt todellisuudessa salaseura Illuminatin johtajaksi. Philippe näyttää Markille salassa kehitetyn ”G-Saviour”- mobile suitin, ja pyytää Markia auttamaan taistelussa CONSENTia vastaan. Mark kuitenkin epäröi vastata, sillä hän on vieraantunut taistelemisesta erottuaan armeijasta aiemmin erään tapauksen seurauksena.
Hahmot
Japanilaiset ääninäyttelijöiden kohdalla on ensin listattu erikoisversion ääninäyttelijä, sitten tv-, VHS- ja DVD-painoksen ääninäyttelijä.
Romaani
Elokuvaan pohjautuva romaani julkaistiin joulukuussa 2000 kahdessa osassa Shūeishan Super Dash bunko -sarjassa. Romaanin kirjoitti Yoshie Kawahara ja niiden kuvituksesta vastasi Masahisa Suzuki, joka toimi myös elokuvan konseptisuunnittelijana. Toisin kuin elokuva, romaanit ovat selkeää jatkoa avaruusvuosisata-Gundam-teoksille, ja niissä kuvataan yksityiskohtaisesti mm. siirtokuntapudotusten Maalle aiheuttamia vahinkoja.
Kuunnelma
Ennen elokuvan näyttöä tv:ssä, joillakin FM-radiokanavilla lähetettiin elokuvan tapahtumia aiemmaksi sijoittuva kuunnelma. Tämä kuunnelma julkaistiin myöhemmin kolmella CD:llä ”Sound Cinemana”.
Manta (Ecuador)
Manta on noin 217 000 asukkaan kaupunki Manabin provinssissa Ecuadorissa Tyynenmeren rannikolla. Kaupungissa on maan suurin satama. Kaupunki perustettiin virallisesti 1922.
G-Saviour
Peli
14. syyskuuta 2000 Sunrise Interactive julkaisi samalla G-Saviour-nimellä ammuntapelin PlayStation 2:lle. Peli sijoittuu vuoden päähän Gaian valon tapauksesta, ja sen tapahtumia näytetään pelissä tulevaisuuden videomedialta, missä ne kuvaavat avaruusvuosisadan myöhäisintä konfliktia. G-Saviourin lisäksi pelaaja voi ohjata sen taustatarinassa mainittuja muunnelmia. Julkaisun yhteydessä Enterbrainin Famitsū Bros -lehdessä julkaistiin myös pelin ensimmäiseen tasoon pohjautuva sarjakuva. Sarjakuvan teki Takuto. Sitä ei ole julkaistu pokkarimuodossa.
Juoni
On avaruusvuosisadan vuoden 0223 talvi. Garneaux’n vanha luottomies, kenraali Bais, pyrkii toteuttamaan ”projekti Ravenin” tavoitteenaan kaapata Maanpiirin valta sotilasjuntalle. Illuminati määrää Lightning-joukkueen pysäyttämään projektin. Entinen CONSENT-pilotti Reed Fox nousee Markin aiemmin käyttämään G-Saviouriin ja ryhtyy taisteluun Benin ja Asakan komentamana.
Manta (Ecuador)
Mantassa on ollut asutusta ainakin 3000-luvulta eaa. Se oli manta-intiaanien pääkaupunki nimeltä Jocay 1200-luvulla jaa. Manta-nimen sille antoivat espanjalaiset konkistadorit. Kaupunki on kaupan keskus, aikoinaan sieltä vietiin panamahattuja, nykyisin kahvia, kaakaota, banaaneita, puuvillaa, tekstiileitä ja kalaa. Syvänmeren kalastuslaivasto käyttää sen satamaa, ja kaupungissa on myös tonnikalan purkittamo.
Vuonna 1999 Yhdysvallat sai kymmenvuotisen sopimuksen perustaa lentotukikohta Eloy Alfaron lentokentällä huumeiden vastaista sotaa varten. Maan vuoden 2009 perustuslaki kielsi ulkomaiset sotilastukikohdat.
Heinäkuussa 2008 presidentti Correa ja Venezuelan presidentti Hugo Chávez sopivat kuuden miljardin dollarin arvoisesta öljynjalostamoprojektista, jonka osana piti rakentaa Mantaan Etelä-Amerikan länsirannikon suurin syväsatama. Venezuela vetäytyi hankkeesta vuonna 2011, ja jalostamon rakentaminen jäi kesken.
Pusonjärvi
Pusonjärvi on järvi Kolin kansallispuiston eteläpuolella Kontiolahden pohjoisosassa Pohjois-Karjalassa. Suurjärvi Pielinen sijaitsee noin viisi kilometriä Pusonjärveltä itään. Pielisen ja Pusonjärven välissä sijaitsee Herajärvi. Pusonjärven pinta-ala on 1,6 neliökilometriä. Etäisyys Joensuusta on 43 kilometriä pohjoiseen.
Maantiede
Pusonjärven pituus kaakosta luoteeseen on 3,4 kilometriä, järvi on verraten tasaleveä, noin 500–600 metriä länsirannalta itärannalle. Järven pohjoisosassa sijaitsee noin hehtaarin laajuinen Upsalonsaari. Pusonjärven eteläpuoliskolla on muodoltaan epäsäännöllinen vähintään 10 metriä syvä vyöhyke, jonka kaakkoisosassa sijaitsee järven syvin kohta, 21 metriä. Pusonjärven keskiosa on matalaa. Järven pohjoispuoliskolla on toinen vähintään 10 metriä syvä vyöhyke, sen syvin kohta on 16 metriä.
Pusonjärven luusua sijaitsee koillisessa Jokilahden pohjukassa, josta lähtee Pusonjoki Herajärveen. Pusonjärven ja Herajärven välinen kannas on noin kaksi kilometriä leveä. Herajärven korkeustaso on 52 metriä Pusonjärveä alempi. Kannaksella sijaitsee vaaroja (Kolinvaara, Heraniemenkoli) ja vähäisiä suolampia (Iso Torvilampi, Hamelampi). Pusonjärven länsipuolinen maasto on alavampaa suomaata. Pusonjärven eteläpuolella sijaitsee Puson kylä ja Ripulinjärvi (150,7 metriä mpy).
Pusonjärven vesitilavuus on 11 970 000 kuutiometriä.
63. pohjoinen leveyspiiri kulkee Pusonjärven halki.
Pusonjärvi (04.412.1.014) kuuluu Herajoen valuma-alueeseen (04.412), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen jakovaihe Pielisen reitin valuma-alue (04.4). Herajoen valuma-alueella on 33 vähintään hehtaarin laajuista vakavettä, joista Herajärvi, Pusonjärvi ja Jero ovat laajimmat. Niitä seuraavat Alaselkä, Ala-Kalmo ja Ylä-Kalmo.
RN Goito
RN Goito oli Italian kuninkaallisen laivaston vuonna 1887 vesillelaskettu Goito-luokan torpedoristeilijä.
Valmistus
Benedetto Brinin suunnittelema alus tilattiin Castellammare di Stabiasta Regio Cantiere di Castellammare di Stabialta, missä köli laskettiin syyskuussa 1885. Alus laskettiin vesille 6. heinäkuuta 1887 ja liitettiin laivastoon 16. helmikuuta 1888.
Palvelus
Aluksen hiilikattilat vaihdettiin öljykattiloihin vuonna 1894, jolloin samalla keskimmäinen akseli ja sitä pyörittänyt moottori poistettiin. Koeajoissa aluksen koneisto tuotti 2 521 ihp:ta, jolla se saavutti 17,2 solmun nopeuden. Alus muutettiin vuonna 1897 miinalaivaksi, jolloin miinojen vaatiman tilan saamiseksi takakannen torpedoputket poistettiin. Vuonna 1906 aluksen aseistuksena oli seitsemän 57 millimetrin tykkiä ja neljä 14 tuuman torpedoputkea. Alus myytiin romutettavaksi 15. maaliskuuta 1920.
Daniil Strahov
Daniil Aleksandrovitš Strahov (s. 2. maaliskuuta 1976, Moskova) on venäläinen näyttelijä. Daniil kiinnostui jo pienenä teatterista ja esiintyi koulun näytelmissä. Hän valmistui teatterikoulusta v. 1997. Hänen vaimonsa Marija Leonova on myös näyttelijä. Daniil tunnetaan maailmalla ja Suomessa parhaiten roolistaan paroni Vladimir Ivanovitš Korf sarjassa Anastasia (ven. Бедная Настя).
Vuodesta 2000 lähtien Daniil on näytellyt tv-ohjelmissa.
Blue Velvet – ja sinisempi oli yö
Blue Velvet – ja sinisempi oli yö on vuonna 1986 ensi-iltansa saanut yhdysvaltalainen neo-noir-jännityselokuva, jonka on ohjannut ja käsikirjoittanut David Lynch. Pääosia näyttelevät Kyle MacLachlan, Isabella Rossellini, Dennis Hopper ja Laura Dern.
Elokuvan ilmestyessä sitä halveksittiin, koska se on synkkä, vulgaari ja epämiellyttävä. Se voitti kuitenkin monia palkintoja.
Blue Velvet aloitti David Lynchin pitkän yhteistyön elokuvasäveltäjä Angelo Badalamentin kanssa. Hänet palkattiin elokuvaan alun perin Rossellinin äänikouluttajaksi, mutta saikin tehtäväkseen elokuvan koko musiikin.
The New York Timesin kriitikot valitsivat Blue Velvetin vuonna 2004 yhdeksi kaikkien aikojen tuhannesta parhaasta elokuvasta maailmassa.
Kansainyhteisön kisat 2014
thumb|Osallistujamaat maailmankartalla. Kansainyhteisön kisat 2014 olivat järjestyksessään 20. Kansainyhteisön kisat. Ne järjestettiin Skotlannin Glasgow’ssa 23. heinäkuuta – 3. elokuuta 2014. Glasgow voitti valintaprosessissa Nigerian pääkaupungin Abujan äänin 47-24.
Kisoihin osallistui 4 947 urheilijaa 71 Kansainyhteisön jäsenmaasta. Kisojen mitalitaulukon voitti Englanti 174 mitalillaan ennen Australiaa (137) ja Kanadaa (82). Mitalitaulukon kärkisija oli ensimmäinen Englannille sitten vuoden 1986 kisojen. Avajaisseremonia järjestettiin Celtic Parkilla ja päättäjäisseremonia Hampden Parkilla. Kilpailut olivat suurin ikinä Skotlannissa järjestetty urheilutapahtuma.
Urheilulajit
Kisoissa kilpailtiin seuraavissa urheilulajeissa:
Saint-Léon-sur-Vézère
Saint-Léon-sur-Vézère on Ranskan kunta Uuden-Akvitanian alueella Dordognen departementin pohjoisosassa. Kunnan asukasluku vuonna 2014 oli 428. Saint-Léon-sur-Vézère kuuluu departementissaan Vallée de l’Hommen kantoniin Sarlat-la-Canédan arrondissementissa.
Nimensä mukaisesti Vézère-joen varrella sijaitseva Saint-Léon-sur-Vézère kuuluu kauneimpien ranskalaiskylien järjestöön Les Plus Beaux Villages de France. Siihen kuuluu yhdeksän muutakin Dordognen kylää.